Document ID: /roh_data/filtered/fineweb-2-filterrobots_roh.jsonl.gz/34231

Per 1'500 chasadas produceschia la nova ovra idraulica energia - gist tantas chasadas sco quai che Luzein ha. L'ovra resta dentant ina producenta supplementara sper la Repower. Uschia vulan ins augmentar la segirtad dal provediment d'electricitad en la regiun.
En tut ha l'ovra custà 10,5 milliuns francs. 1 milliun francs è agen chapital da la vischnanca da Luzein e d'in investur privat. Els mainan l'ovra ensemen ed èn persvadids che l'ovra vegnia a render - malgrà pretschs d'electricitad bass. Per lur ovra survegnan els numnadamain raps da la confederaziun, l'uschenumnada "indemnisaziun per cuvrir ils custs da la furniziun d'electricitad ICF". I saja dentant era fitg impurtant da tegnair bass ils custs. Perquai vegn l'ovra manada cumplettamain automatic.
TSG 17:40